**Մեթյու Ֆոքս** (անգլ.՝ Matthew Chandler Fox, հուլիսի 14, 1966(1966-07-14), Աբինգտոն, Մոնտգոմերի շրջան, Փենսիլվանիա, ԱՄՆ), ամերիկյան կինեմատոգրաֆիայի և հեռուստատեսության դերասան, որը ստացել է մեծ ճանաչում «Կորուսյալները» հեռուստասերիալում (2004—2010) խաղացած Ջեկ Շեփարդի դերով։

Կենսագրություն
--------------

Մեթյու Ֆոքսը ծնվել է 1966 թվականի հուլիսի 14-ին Փենսիլվանիայի նահանգ Աբինգթոնում։ Հորական և մորական կողմից ունի իտալական, անգլիական և իռլանդական ծագում։ Որոշ ժամանակ անց նրա ընտանիքը տեղափոխվել է Վայոմինգ նահանգ՝ Կրոուհարտ։ Այստեղ նա ծնողների և եղբայրների հետ ապրել է ֆերմայում, բուծել է ձիեր, խոշոր եղջերավոր անասուններ և աճեցրել է գարի «Coors» ապրանքանիշի գարեջրի համար։

Դպրոցն ավարտելուց հետո Մեթյուն ընդունվել է Մասաչուսեթսի *Deerfield* ակադեմիա, իսկ ավելի ուշ տեղափոխվել է Կոլումբիայի համալսարան, որտեղ ուսումնասիրել է տնտեսագիտություն և խաղացել ֆուտբոլային թիմում։ Այնտեղ ծանոթացել է մի աղջկա հետ, որի մայրը մոդելային գործակալ էր և նրան խորհուրդ է տալիս նկարահանվել գովազդում։ Նա փորձում է և հանուն դերասանական խաղի թողնում է տնտեսագիտությունը։ Երկու տարի սովորել է Նյու Յորքի կինեմատոգրաֆիայի և հեռուստատեսության դպրոցում, որից հետո տեղափոխվել է Լոս Անջելես։

### Կարիերա

Կոլումբիայի համալսարանն ավարտելուց հետո սկսել է աշխատել որպես ֆոտոմոդել, իսկ 1992 թվականին հեռուստաէկրաններին նորամուտ է ունեցել «Թևեր» հեռուստասերիալով, որտեղ նկարահանվել է միայն մեկ էպիզոդում։ «Իմ ընկերը հարություն է առել» ֆիլմում խաղացած դերը նրան բերել է փոքրիշատե ճանաչում։ Բայց Ֆոքսն առավել հայտնի է դառնում «Մենք հինգն ենք» և «Տեսիլքների հետ խոսացողը» հեռուստասերիալներում խաղացած դերերով։ Այս երկու հաջող հեռուստասերիալներից հետո Ֆոքսը երկու տարի նկարահանվել է հիմնականում երկրորդական դերերում, մինչև որ 2004 թվականին գնում է «Կորուսյալները» հեռուստասերիալի գլխավոր դերերից մեկի փորձերին։ 2004-2010 թվականներիննա իր ժամանակի մեծ մասը տրամադրել է այս հեռուստասերիալին։ Սկզբում նա փորձել է Սոյերի դերը, բայց արդյունքում ստացել է բժիշկ Ջեք Շեփարդի դերը։ Այս դերը սկզբում առաջարկվել էր Մայքլ Քիթոնին էր, որը դրանից հրաժարվել էր «հերոսի վաղ վախճանի պատճառով»։ Հեռուստասերիալի թողարկման սկզբում որոշվում է Ֆոքսի կերպարին թողնել կենդանի։

### Անձնական կյանք

1991 թվականից ամուսնացել է Մարգարիտ Ռոնչի հետ, ունի երկու երեխա․ դուստր՝ Կայլ Էլիսոն և որդի՝ Բայրոն։

Ֆոքսը ֆուտբոլային երկրպագու է և երկրպագում է «Ֆիլադելֆիա Իգլս» և «Արսենալ» ֆուտբոլային ակումբներին։

Սկանդալներ
----------

2011 թվականի օգոստոսին Մեթյու Ֆոքսը ձերբակալվել է Օհայո նահանգի՝ Քլիվլենդի ոստիկանության կողմից։ Պարզվում է՝ նա ծեծի էր ենթարկել ավտոբուսի վարորդ Հիզեր Բորմանին (ավտոբուսում երեկույթ էր կազմակերպված), որը թույլ չէր տվել նրան ներս մտնել, քանի որ հրավիրված չէր։ Տուժողի խոսքերի համաձայն՝ հարբած Ֆոքսը հարվածել նրա որովայնին և կրծքին, իսկ նա պատասխան հարված է հասցրել նրա ծնոտին։ Ձերբակալությունից մի քանի ժամ հետո դերասանին գրավի դիմաց բաց են թողել։

Ֆիլմոգրություն
--------------

| Տարի | Անվանում | Բնօրինակ անվանում | Դեր |
| --- | --- | --- | --- |
| 1992 | Թևեր | *Wings* | Թայ Ուորներ |
| 1992 | Freshman Dorm | *Freshman Dorm* | Դենի Ֆոուլի |
| 1993 | Իմ ընկերը հարություն է առել | *My Boyfriend’s Back* | Բաք Վան Փատեն |
| 1993 | CBS Schoolbreak Special | *CBS Schoolbreak Special* | Չարլի Դիվերս |
| 1994–2000 | Մենք հինգն ենք | *Party of Five* | Չարլի Սելինջեր |
| 1999 | Դիմակի տակ | *Behind the Mask* | Ջեյմս Ջոնս |
| 2002 | Տեսիլքների հետ խոսացողը | *Haunted* | Ֆրենկ Թեյլոր |
| 2003 | A Token for Your Thoughts | *A Token for Your Thoughts* | Ռոք-աստղ |
| 2004–2010 | Կորուսյալները | *Lost* | Ջեք Շեփարդ |
| 2006 | Շաբաթ երեկոյան ուղիղ եթերում | *Saturday Night Live* | Բրեդ |
| 2006 | Մենք մի թիմ ենք | *We Are Marshall* | Ռեդ Դոուսն |
| 2012 | Կայսր | *Emperor* | գեներալ Բոներ Ֆելլերս |
| 2013 | Համաշխարհային պատերազմ Զ | *World War Z* | Պարաշյուտիստ |

Ծանոթագրություններ
------------------

1. ↑  «Matthew Fox genealogy». Արխիվացված է օրիգինալից 2008 թ․ մարտի 23-ին. Վերցված է 2019 թ․ սեպտեմբերի 3-ին.
2. ↑  Matthew Fox Biography (1966-)
3. 1 2  Biography for Matthew Fox
4. ↑  «Репутация Мэттью Фокса теперь запятнана». Արխիվացված է օրիգինալից 2011 թ․ նոյեմբերի 22-ին. Վերցված է 2019 թ․ սեպտեմբերի 3-ին.
5. ↑  «Lost» Star Matthew Fox Accused of Assaulting Woman
6. ↑  Matthew Fox accused of assaulting bus driver in the Flats
7. ↑  Bus Driver Details Alleged Matthew Fox Attack

Արտաքին հղումներ
----------------

* Мэттью Фокс (անգլ.) *Internet Movie Database* կայքում